

Kæru nemendur, foreldrar og forráðamenn,

Skólinn notar kannanir Skólapúlsins til að fylgjast með og bæta innra starf skólans. Liður í því er að spyrja úrtak nemenda í skólanum spurninga um námsumhverfi þeirra, virkni í námi og líðan. Í töflunni hér fyrir neðan er yfirlit yfir það sem metið er.

|  |  |  |
| --- | --- | --- |
| Námsumhverfi | Virkni í námi | Líðan |
| * Viðhorf og hollusta til skólans * Samsömun við nemendahópinn * Stuðningur kennara við nemendur * Virk þátttaka nemenda í tímum * Tíðni leiðsagnarmats (endurgjöf til nemenda) * Hvatning til ígrundunar (vitsmunaleg örvun) | * Námsáhugi * Vinnulag í námi * Fjarvera: Seinkomur í tíma * Fjarvera: Skróp í tíma * Fjarvera án leyfis heilan dag * Ástæður fjarveru | * Vellíðan * Hamingja * Sjálfsálit * Stjórn á eigin lífi (stjórnrót) * Þunglyndi * Kvíði * Svefnleysi * Ástæður svefnleysis * Einelti * Áreitni og ofbeldi |

Þeir nemendur sem lenda í úrtakinu svara spurningalista á netinu einu sinni á árinu og tekur um 20 mínútur að svara listanum. Könnunin er hluti af lögbundnu innra mati skólans. Niðurstöður eru eingöngu birtar skólum í formi meðaltala og hlutfalla fyrir hópa.

Vinnsla könnunarinnar uppfyllir skilyrði laga nr. 90/2018 um persónuvernd og vinnslu persónupplýsinga og er í samræmi við GDPR reglugerð Evrópuþingsins. Fjórar leiðir hafa verið þróaðar í því skyni:

* **Öllum persónuupplýsingum er eytt áður en svörun hefst** nema að svarandi biðji sérstaklega um að vera minntur á ef hann gleymir að ljúka könnuninni. Í slíkum tilfellum er persónuupplýsingum sjálfkrafa eytt strax að lokinni svörun.
* **Allar skeytasendingar eru dulkóðaðar (https:)** sem dregur úr líkum á því að hægt sé að hlera svörun um leið og hún á sér stað.
* **Opin svör eru vistuð aðskilin frá öðrum svörum könnunarinnar** sem kemur í veg fyrir að upplýsingar sem koma fram í opnu svari geti á nokkurn hátt verið tengdar svörum við fjölvalsspurningum í könnuninni.
* **Notkun á vefkökum er takmörkuð**, sjá nánar á www.visar.is undir *Persónuverndarstefna*.

*Vísar rannsóknir*, sem sér um framkvæmd könnunarinnar, er meðlimur ESOMAR, alþjóðasamtaka rannsóknafyrirtækja og vinna samkvæmt siðareglum þeirra. Nánari upplýsingar um öryggisráðstafanir má finna í persónuverndarstefnu á www.visar.is. Hægt er að nálgast frekari upplýsingar um tæknilegar og skipulagslegar öryggisráðstafanir með því að senda póst á personuvernd@visar.is.

Þetta bréf er sent til að upplýsa þig um fyrirhugaða gagnasöfnun skólans. Ef þú er mótfallin(n) því að þú (eða barn þitt) geti lent í úrtakinu, hafðu þá samband við skrifstofu skólans.

Nánari upplýsingar um könnuna eru á [www.skolapulsinn.is/um](http://www.skolapulsinn.is/um). Einnig er hægt að hringja í starfsfólk Skólapúlsins í síma 583-0700 eða senda tölvupóst á [skolapulsinn@skolapulsinn.is](mailto:skolapulsinn@skolapulsinn.is).

